Naša značka: 166/2016

 V Bardejove, 23. 5. 2016

**Vec:**

**Oznámenie o výberovom konaní**

Riaditeľ Cirkevnej spojenej školy v Bardejove, Jiráskova 5, 085 27 Bardejov vyhlasuje v súlade so zákonom č. 317/2009 o pedagogických zamestnancoch a odborných zamestnancoch a o zmene a doplnení niektorých zákonov a v  súlade s vyhláškou MŠ SR č. 437/2009, ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov **výberové konanie** na obsadenie nasledujúcich pracovných miest:

**- učiteľ pre nižšie a vyššie sekundárne vzdelávanie / učiteľ základnej školy a gymnázia/ s aprobáciou anglický jazyk v kombinácii s predmetom dejepis, informatika, matematika, geografia, nemecký jazyk a podobne**

**- asistent učiteľa**

**Požadované kvalifikačné predpoklady:**

* príslušné vzdelanie podľa vyhlášky MŠ SR č. 437/2009
* schopnosť vyučovať druhý predmet  na bilingválnom gymnáziu po anglicky
* bezúhonnosť
* zdravotná spôsobilosť
* ovládanie štátneho jazyka
* schopnosť vychovávať v kresťanskom duchu
* kreativita, pozitívny prístup k mládeži

**Zoznam požadovaných dokladov:**

* prihláška do výberového konania
* profesijný životopis
* overená kópia dokladu o vzdelaní
* potvrdenie o sviatosti krstu alebo sviatosti manželstva /krstný, príp. sobášny list/
* odporúčanie správcu farnosti v mieste bydliska uchádzača
* písomný súhlas uchádzača s použitím osobných údajov na účely výberového konania

**Prihlášky a požadované doklady do výberového konania je potrebné doručiť osobne alebo poslať doporučenou poštou na riaditeľstvo školy do 14. 6.2016. Termín výberového konania bude oznámený tým uchádzačom, ktorí splnia všetky požiadavky telefonicky, alebo písomne.**

 **Mgr. Martin Šmilňák**

 **riaditeľ školy**